Válogatott szinten a legnagyobb sikere, hogy 2015-ben az U22-es korosztállyal megnyerte a Pánamerikai játékokat. Gorriarán a torna csoport meccseit végigjátszotta. A döntőben sérülés miatt nem játszhatott, de csapata 1-0-ra legyőzte Mexikót, így elhódították az aranyérmet. 2021 márciusában Óscar Tabárez szövetségi kapitány nevezte Gorriaránt az uruguayi válogatott bő, 35 fős keretébe az Argentína és Bolívia elleni világbajnoki selejtező mérkőzésekre. A felnőtt válogatottban 2021. június 9-én mutatkozott be Venezuela ellen, a mérkőzés 89. percében Lucas Torreirát váltotta. Részt vett a 2021-es Copa Américán, ahol az Argentína ellen 1–0-ra elveszített csoportmérkőzésen a 84. percben állt be Federico Valverde helyére.